4. 12. 84 De Europæiske Fællesskabers Tidende Nr. L 314/15 KOMMISSIONENS FORORDNING (EØF) Nr. 3399/84 af 3. december 1984 om ændring af forordning (EØF) nr. 2638/69 om supplerende bestemmelser vedrørende kvalitetskontrol med frugt og grønsager, der omsættes inden for Fællesskabet ' KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 1035/72 af 18..maj 1972 om den fælles markedsord- ning for frugt og grønsager()), senest ændret ved forordning (FØF) nr. 1332/84 (?), særlig artikel 8, stk. 2, og ud fra følgende betragtninger : I artikel 5 i Kommissionens forordning (EØF) nr. 2638/69 (?), senest ændret ved forordning (EØF) nr. 860/83 (1), er det fastsat, at medlemsstaterne hver måned skal meddele Kommissionen visse oplysninger om den gennemførte kontrol eller om de tilfælde, hvor det konstateres, at varerne ikke er i overensstemmelse med gældende forskrifter ; denne hyppighed kræver et omfattende administrativt arbejde i visse medlemsstater ; det indebærer ingen ulempe, at meddelelserne tilsendes med større mellemrum, og en kvartalsmæssig meddelelse kunne vælges ; de i denne forordning fastsatte foranstaltninger er i overensstemmelse med udtalelse fra Forvaltningskomi- teen for Frugt og Grønsager — UDSTEDT FØLGENDE FORORDNING : Artikel 1 I artikel S i forordning (EØF) nr. 2638/69 foretages følgende ændringer : 1. Stk. 1 affattes således : »1.  Medlemsstaterne sender Kommissionen i den måned, der følger efter udgangen af hvert kvartal, en oversigt over antallet af tilfælde, hvor der er fore- taget kontrol i det forløbne kvartal, samt oplys- ninger om: — den kontrollerede vares oprindelse — dens bestemmelsessted — i hvilket afsætningsled kontrollen er foretaget med angivelsen af det antal partier, den har omfattet, — antallet af konstaterede overtrædelser af de gældende forskrifter.«. — 2. Stk. 2, andet afsnit, affattes således : »De sender Kommissionen i den måned, der følger efter hvert kvartal, en oversigt over de overtrædelser, der er konstateret i det forløbne kvartal«. Artikel 2 Denne forordning træder i kraft den 1. januar 1985. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 3. december 1984. ) EFT nr. L 118 af 20. 5. 1972, s. 1. ?) EFT nr. L 130 af 16. 5. 1984, s. 1. ) EFT nr. L 327 af 30. 12. 1969, s. 33. t) EFT nr. L 95 af 14. 4. 1983, s. 13. På Kommissionens vegne Poul DALSAGER ; Medlem af Kommissionen